ms en sv id id ms ms sv ms ms en ms ms ms ms ms ms ms ms ms ms en ms en la eu en id en id id en id en id en ms id en id ms en en en id en en en en en id en it ms id id en id de id en en en ms en id ms en id ms ms en ms en ms ms en en ms ms en en ms ms en en id ms en ms en es id en en fi en id en ms ms id ms en ms en id en id eu id en id id id ms en id en ms en ms en id en id en id ms ms ms en ms en ms en en en id en it id fr ms en id en ms en en id en it id en ms en ms ms en en en ms id en ms en ms en ms en ms id it en en id en en en ms ms en ms en id en ms en id en ms en id en ms en id en id en ms id id ms en ms en ms en id en en en en en en en en en en en en en en it id id id en id id id en en ms ms id ms en id ms fr en en en id ms id id en en en en id en en id ms id id id id id id ms id ms id en en id fr en
TEKS PENGACARA MESYUARAT AGONG PIBG SEKOLAH - Portal Cikgu
Utama \ TEKS PENGACARA MESYUARAT AGONG PIBG SEKOLAH \ TEKS PENGACARA MESYUARAT AGONG PIBG SEKOLAH
3 Oktober, 2021 by CgYo
Sekolah anda akan menganjurkan mesyuarat agong PIBG , pasti anda tercari-cari teks ucapan untuk pengacara majlis tersebut.
Keyakinan, keberanian, serta sanggup menerima kritikan dan kesilapan merupakan sikap yang perlu ada untuk menjadi seorang Pengacara Majlis yang efisien. Manakala takut, malu serta gugup merupakan sikap yang perlu dijauhi. Selain kebolehan atau bakat yang sedia ada, ia juga boleh dipupuk dengan meningkatkan kekerapan menjadi Pengacara Majlis disamping menyertai kursus berkaitan. Sejujurnya, sikap ini perlu ada bukan sahaja perlu sebagai Pengacara Majlis tetapi boleh dipraktikkan di dalam aktiviti yang melibatkan kita untuk memberikan taklimat, pendapat atau pandangan dalam mesyuarat dan sebagainya.
Kami akan memberikan contoh teks pengacara majlis sempena mesyuarat agong PIBG.
Artikel Lain : Teks Pengacara Kejohanan Olahraga Sekolah
Contoh Teks Pengacara Majlis Mesyuarat Agong PIBG
Anda boleh download teks di pautan ini : Contoh 1
Cikgu Hj. Kuswandy bin Tayen, Pegawai PPD pasir Gudang dan barisan pentadbir SKKM menuju ke pentas utama.
(Nyanyian lagu Bangsa Johor dan Lagu Negaraku)
Begitulah tadi persembahan Kalam Jamaie daripada Kumpulan Soutun Najah SK Kota Masai sebagai persembahan pembukaan kepada Majlis Mesyuarat Agung PIBG SK Kota Masai kali ke-17 tahun 2020.
Assalammualaikum warahmatullahi wabarakatuh dan salam sejahtera.
Jika ada pancing di tangan,
Cikgu Hj. Kuswandy bin Tayen,
Pegawai Pendidikan Daerah Pasir Gudang.
Cikgu Haji Zainuddin bin Mohd Alie,
Guru Besar Sekolah Kebangsaan Kota Masai
Cikgu Ahmad Imran bin Md Isa,
Guru Penolong Kanan Pentadbiran,
Sekolah Kebangsaan Kota Masai
Cikgu Nor Aiani bt Ghazali,
Guru Penolong Kanan Hal Ehwal Murid
Sekolah Kebangsaan Kota Masai
Cikgu Zulkefli bin Abu Talib,
Guru Penolong Kanan Kokurikulum
Sekolah Kebangsaan Kota Masai
Cikgu Nor Azah bt Muhamad,
Guru Penolong Kanan Petang,
Sekolah Kebangsaan Kota Masai.
Guru-guru Sekolah Kebangsaan Kota Masai,
Ibu bapa, para jemputan,
Seterusnya, hadirin yang dikasihi.
Kapur gambir dalam puan,
Menggobek sirih tepi serambi,
Selamat datang hadirin dan taulan,
Tambah sempurna majlis kami.
Alhamdulillah, bersyukur kita kepada Allah s.w.t kerana dengan berkat kerahmatan dan keizinan-Nya dapat juga kita berkumpul di Persada Perpaduan ini untuk menjayakan Mesyuarat PIBG Sekolah Kebangsaan Kota Masai kali ke-17 bagi tahun 2020.
Sekalung penghargaan dan terima kasih kepada ibu bapa dan para tetamu yang sudi hadir dalam majlis yang sangat signifikan ini.
Mesyuarat PIBG ini tidak lain menjadi medan pertemuan dan percambahan idea, maklum balas dan pandangan bagi meningkatkan segala macam bentuk kemajuan untuk sekolah ini menjadi lebih terkehadapan di masa yang akan datang.
Hadirin dan hadirat yang dirahmati,
Gosok tembaga sampai berkilat,
Nampak cahayanya semakin hebat,
Majlis kita insya Allah berkat,
Bersulam dengan rahim dan rahmat.
Bagi memohon keberkatan majlis kita pada hari ini, marilah sama-sama kita mengaminkan doa yang akan diketuai oleh Yang dihormati Al-Fadhil Ustaz Wan Muhamad Najib bin Wan Anuar.
-Amin, amin Ya Rabbal A’lamin. Semoga bacaan doa sebentar tadi memberikan kelancaran dan keberkatan kepada majlis kita pada hari ini.
Hadirin dan hadirat yang dimuliakan,
Kalau hendak ke Pekan Dengkil,
Belikan saya kain belacu,
Silakan tuan segera tampil,
Menyampaikan sesuatu bingkisan di kalbu.
Majlis dengan segala hormatnya mempersilakan Cikgu Haji Zainuddin bin Mohd Alie, Guru Besar Sekolah Kebangsaan Kota Masai untuk menyampaikan ucapan alu-aluan. Majlis mempersilakan.
-Majlis mengucapkan terima kasih atas ucapan alu-aluan yang cukup bermakna sebentar tadi.
Para tetamu yang dihormati,
Terbang di awan burung jentayu,
Di atas papan batang selisih,
Tampillah tuan kami merayu,
Bersama ucapan pengikat kasih.
Untuk itu, majlis dengan penuh takzimnya menjemput dan mempersilakan Yang dihormati, Encik Mahari bin Kapor, Yang Dipertua PIBG Sekolah Kebangsaan Kota Masai untuk menyampaikan ucapan. Dipersilakan.
-Majlis merakamkan ucapan terima kasih.
Hadirin dan hadirat yang dihormati,
Daun semulur di pekan sari,
Batang jerami rebah ke bumi,
Madah dihulur sembah diberi,
Kata perasmi hajatnya kami.
Majlis dengan segala hormatnya mempersilakan   Yang berusaha, Cikgu Hj. Kuswandy bin Tayen, Pegawai Pendidikan Daerah Pasir Gudang
untuk menyampaikan ucapan seterusnya merasmikan Mesyuarat Agung PIBG Sekolah Kebangsaan Kota Masai kali ke-17 ini. Majlis mempersilakan.
sebagai gimik perasmian Majlis Mesyuarat Agung PIBG Kali Ke -17 Sekolah Kebangsaan Kota Masai.
PENYAMPAIAN SIJIL/ CENDERAMATA KEPADA AJK PIBG 2019/2020
Bagi menyempurnakan acara penyampaian cenderamata kepada Ahli jawatankuasa PIBG sesi 2019/2020, majlis menjemput sekali lagi, Yang berusaha, Cikgu Hj. Kuswandy bin Tayen, Pegawai Pendidikan Daerah Pasir Gudang untuk menyempurnakannya. Majlis dengan segala hormatnya mempersilakan.
-Majlis merakamkan ucapan terima kasih
PENYAMPAIAN ANUGERAH CEMERLANG UPSR 2019
Seterusnya, penyampaian anugerah cemerlang UPSR 2019.
Mendahului senarai penerima, dipersilakan
Majlis diteruskan lagi dengan penyampaian Bantuan Awal Persekolahan 2020.
PENYAMPAIAN CENDERAMATA KEPADA PERASMI
Majlis seterusnya menjemput dan mempersilakan Yang berusaha, Cikgu Hj. Zainuddin bin Mohd Alie, Guru Besar Sekolah Kebangsaan Kota Masai diiringi Yang dihormati Encik Mahari bin Kapor, Yang dipertua PIBG Sekolah Kebangsaan Kota Masai untuk menyampaikan cenderamata.
Majlis dengan segala hormatnya mempersilakan, Yang Berusaha, Cikgu Hj. Kuswandy bin Tayen, Pegawai Pendidikan Daerah Pasir Gudang untuk menerima cenderamata sebagai tanda kenangan.
–       Majlis merakamkan ucapan terima kasih atas penyempurnaan acara sebentar tadi.
Hadirin, para tetamu yang dikasihi,
Kalau tuan pikat cemara,
Buatlah bara bakar selasih,
Sudilah tuan jamu selera,
Hidangan mesra pengikat kasih.
Majlis mempersilakan Yang Berusaha, Cikgu Hj. Kuswandy bin Tayen, Pegawai Pendidikan Daerah Pasir Gudang, para tetamu dan ibu bapa untuk menikmati juadah yang telah disediakan.
Untuk itu, majlis berhenti rehat seketika dan akan disambung semula pada jam                .
Terima kasih. Assalammualaikum warahmatullahi wabarakatuh.
Bertiup bayu di pantai indah,
Burung kedidi terbang melayang,
Mana yang kurang silap dan salah,
Jangan menjadi bekalan pulang,
Majlis kita berakhir di sini
Saya mewakili pihak majlis mengucapkan terima kasih kepada semua tetamu, ibu bapa dan murid-murid yang hadir pada hari ini. Semoga kita bersua lagi pada masa yang akan datang.
Kursus Latihan Pengacaraan Majlis
Sekiranya anda berminat untuk menyertai kursus tersebut, anda boleh melayari pautan ini : http://trainingcentre.nuclearmalaysia.gov.my/?page_id=146
Semoga Perkongsian teks pengacara mesyuarat agong PIBG ini memberikan manfaat kepada anda semua.
Categories TEKS PENGACARA MESYUARAT AGONG PIBG SEKOLAH Tags contoh teks pengacara majlis, Contoh Teks Pengacara Majlis Mesyuarat Agong PIBG, teks pengacara majlis formal, teks pengacara majlis tidak formal, teks pengacara mesyuarat
TEKS PENGACARA KEJOHANAN OLAHRAGA BALAPAN SEKOLAH(Contoh & Format)
TEKS PENGACARA MAJLIS TAMAT PERSEKOLAHAN TAHUN 6
1 thought on “TEKS PENGACARA MESYUARAT AGONG PIBG SEKOLAH”
30 Mei, 2022 at 9:06 PM
Assalamualaikum,saya mohon untuk share.
Budi baikmu akan sentiasa dikenang.
Leave a Comment Batal balasan
Simpan nama, emel, dan laman web saya dalam pelayar ini apabila saya mengulas pada masa hadapan.
SENARAI KOLEKSI MAINAN SENSORI UNTUK ANAK (Contoh Aktiviti Menyeronokan)
kis.kemas.gov.my :CARA LOGIN DAFTAR KURSUS & PERMOHONAN GURU KEMAS
Bajet 2023 (Senarai Intipati Pembentangan Bajet &Bantuan Rakyat)
DISKAUN BAYARAN PTPTN 2023 15 – 20 %(Permohonan Bermula 1 November )
Permohonan Surat Penyelesaian Cukai (SPC) LHDNM (Muat Turun)
prisca adlin tan binti mohd afizitan pada Cara Daftar & Pelaksanaan DCS 2022 (Digital Competency Score)
Dila pada Cara & Prosedur Pertukaran Sekolah (Antara Daerah /Negeri)
Nurul insyirah bt Saidi pada PERMOHONAN LAPTOP TABLET PERCUMA PELAJAR IPT B40 (Tarikh Terima PerantiSiswa)
Nur Shahera Binti Husni pada BINGKAS 2022 (Login Semakan Status Bantuan Kehidupan Sejahtera Selangor )
Darshanbalakrishnan pada PERMOHONAN LAPTOP TABLET PERCUMA PELAJAR IPT B40 (Tarikh Terima PerantiSiswa)
© 2022 PortalCikgu • Built with WordPress